Flere kjente personer i amerikansk samfunnsliv har hatt tilhørighet til sørstatsbaptistene: den rasistiske baptistpastoren Thomas Dixon Jr. (1884–1946) som skrev bøkene bak filmen som vekte til live Ku Klux Klan, den kjente verdensevangelisten Billy Graham (1918–2018), USAs tidligere presidenter Bill Clinton, Jimmy Carter og Harry S. Truman, og USAs tidligere visepresident Al Gore. Clinton, Carter og Gore har brutt med kirken over likestillingsspørsmål. Skuespilleren Brad Pitt og popsangeren Britney Spears er oppdratt som sørstatsbaptister, men har ikke lenger tilknytning til kirken.